Ռոն Ռևալդ

**Ռոնալդ Ռևալդ** (), Հավայիում՝ ներդրումների խորհրդատու, պրոֆեսիոնալ ֆուտբոլիստ, ինչպես նաև ԿՀՎ-ի ինքնահռչակ գործակալ, որը դատապարտվել է 1985 թվականին էլեկտրոնային և փոստային եղանակով կատարած խարդախությունների համար։

## Ֆուտբոլային կարիերա
Ըստ Ռևալդի նա հաճախել է Մասաչուսեթսի տեխնոլոգիական ինստիտուտը, այնուհետև ավելի քան մեկ տարի աշխատել է ԿՀՎ-ի համար հետևելով ընդհատակյա հակակառավարական ակտիվությանը Վիսկոնսին-Մեդիսոնի համալսարանում, հետո լքել է ԿՀՎ-ն և հաճախել Մարքետի համալսարան որտեղ և զբաղվել է ֆուտբոլով։ Ապացուցված է, որ վերջինս հորինվածք է և նա այցելել է միայն Միլվաուկիի շրջանի տեխնիկական քոլեջը։

Ռևալդի ֆուտբոլային հմտությունները առաջացրել են հետաքրքություն Ազգային և Ամերիկյան ֆուտբոլային լիգաների պրոֆեսիոնալ թիմերի մոտ։ 1965-ին նա ստորագրում է պայմանագիր «Քլիվլենդ Բրաունս» թիմի հետ, և մարզվել է «Կանզաս քաղաքի ավագներ» թիմի հետ 1966-ին։ 1965-ին Ռևալդը մասնակցում է Կենտրոնական Նահանգների Ֆուտբոլային Լիգային «Վեսթ Ալիս Ռեյսերս» թիմի կազմում որպես կիսապաշտպան

Ֆուտբոլային կարիերան ավարտելուց հետո Ռևալդը դառնում է «Քոլեջի Աթլետներ» սպորտային պարագաների խանութի տնօրեն Վիսկոնսինում, տարածում իր բիզնեսը Իլինոյսում, Մինեսոտայում և Օհայոում այնուհետև վաճառում ֆրանչայզինգը և տեղափոխվում Հավայի իր կնոջ և 5 երեխաների հետ։

## Բիշոփ, Բելդվին, Ռևալդ, Դիլինգհամ և Վոնգ
1978-ին Ռևալդը հիմնադրում է «Բիշոփ, Բելդվին, Ռևալդ, Դիլինգհամ և Վոն» ներդրումային կազմակերպությունը։ Կազմակերպության անվանումը ներառում էր Ռևալդի և իր գործընկերոջ՝ Սունլին Վոնդի անունները և երեք նշանավոր «կամաաինաների»՝ Չարլզ Ռեդ Բիշոփի, Հենրի Ալեքսանդր Բելդվին և Բենջամին Դիլինգհամ (այսպես են անվանվում Հավայի բնակիչները անկախ իրենց ռասայական պատկանելիությունից), որոնք կապ չեն ունենում բիզնեսի հետ։

Ռոնի ֆիրման այնուհետև նշում է, որ իրենց ֆինանսական միջոցները ապահովագրված են Դաշնային Ներդրումային Ապահովագրական Կորպորացիայի կողմից մինչև 150,000 ԱՄՆ դոլար չափով, որից մինիմում 20% ամենամյա վերադարձը երաշխավորված է եղել (քանի որ ֆիրման չի եղել բանկ, այն չեր կարող լինել իրավասու Դաշնային Ներդրումային Ապահովագրական Կորպորացիայի կողմից երաշխավորված լինելու)։

1983-ին ներքին եկամուտների ծառայությունը սկսում է հետաքննել Ռևալդի ֆիրմայի գործունեությունը, երբ բացահայտվում է նրա ֆիրմայի կեղծ դիմումները ապահովագրական հիմնադրամից եկամուտների վերադարձի մասին։ 1983-ի Հուլիսի 29-ին Ռևալդը ինքնասպանության փորձի է դիմում Շերատոն Վայկիկի հյուրանոցում, երբ լրատվական մեդիան գտնվում էր իր նախկին գործունեության բացահայտման շեմին։ 6 օր անց կազմակերպությունը ստիպված հայտարարում է սնանկության մասին։

Ռևալդը ձերբակալվում է 1983-ի օգոստոսի 8-ին հիվանդանոցից դուրս գրվելուց անմիջապես հետո և մեղադրվում խարդախությամբ գողություններ կատարելու համար։ Ձերբակալումից հետո նշանակվում է 10 մլն ԱՄՆ դոլար գրավ։ Ռևալդի մեղադրանքը նշում է այսպիսի 98 խարդախության դեպք, որի համար մաքսիմում պատիժ է սահմանվում ազատազրկումը 400 տարով։

Իրականում Ռևալդի ներդրումային կազմակերպությունը օգտագործում էր Պոնցիի սխեման, որտեղ Ռևալդը օգատգործում էր նոր ներդրողների գումարները հների շահույթը վճարելու համար, իսկ մնացած գումարները ծախսում իր շքեղ կյանքի համար։

Ի հավելումն Հավայի գործունեության, կազմակերպությունը մասնաճյուղ է բացում Օքլենդում 1980-ականներին։ Նոր Զելանդական հեռուստաընկերության հաղորդումները ցուցադրում են Ռևալդի կազմակերպության ներգրավածությունը 1986-1987 Մաորի գործում։

## Դատավարություն
Ռևալդը դատավարության է ներկայանում անակնկալ պաշտպանական ռազմավարությամբ, պնդելով որ իր բիզնեսը եղել է ԿՀՎ-ի անմիջական դիտակետում։ Ռևալդի դատավարությունը սկսվում է 1985-ին և տևում 11 շաբաթ։ Դատավարությանը մասնակցում է 140 վկա։ Նա մեղավոր է ճանաչվում խարդախության, սուտ վկայության և հարկերից խուսափման 94 դեպքով և դատապարտվում 80 տարվա ազատազրկման։

## Համաներում
1995-ին Ռևալդը դուրս է գալիս Կալիֆորնիայում գտնվող Դաշնային Ուղղիչ Բանտից պայմանական վաղաժամկետ ազատմամբ։ Պայամանական ազատման մեջ նա գտնվում է մինչև 2001 թվականը։ 2010-ին Ռևալդը ապրում և աշխատում է Լոս Անջելեսում, զբաղեցնելով Բեվերլի Հիլսի APA աշխատանքային գործակալության գործադիր տնօրենի պաշտոնը։ 2018-ի Մարտին կազմակերպությունը պաշտոնապես հաստատում է նրա մահը *Honolulu Star-Advertiser* Հավայան թերթում։

## Արտաքին հղումներ
*In the Matter of Bishop, Baldwin, Rewald, Dillingham & Wong,inc., a Hawaii Corporation, Debtor.reynaldo D. Graulty, Trustee of Bishop, Baldwin, Rewald,dillingham & Wong, Inc., and Not Individually,plaintiff-appellant, v. Bank of Hawaii, Defendant-appellee - 856 F.2d 78
*United States of America, Plaintiff-appellee, v. Ronald Rewald, Defendant-appellant - 835 F.2d 215
*Riches v. Rewald et al
*RONALD R. REWALD, PETITIONER V. UNITED STATES OF AMERICA

## Ծանոթագրություններ